Diari Oficial de la Generalitat Valenciana


Sumari del DOGV 7879, del 22-09-2016 (2016/7243)

Extracte de la Resolució de 16 de setembre de 2016, del President de CulturArts Generalitat, per la qual es convoquen ajudes per a la millora de la producció audiovisual en valencià i, en concret, per al desenvolupament i preparació de projectes de llargmetratges de ficció, animació i documentals per a l'any 2016.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7879

Data del DOGV
:   22-09-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/7243


Data del document
:   16-09-2016

Organisme emissor
:   Culturarts Generalitat

Tipus de document
:   Extracte

Anàlisi jurídica

 Descriptors 

:   * Culturarts Generalitat
    * ajuda pública

Extracte de la Resolució de 16 de setembre de 2016, del President de CulturArts Generalitat, per la qual es convoquen ajudes per a la millora de la producció audiovisual en valencià i, en concret, per al desenvolupament i preparació de projectes de llargmetratges de ficció, animació i documentals per a l'any 2016. [2016/7243]  
BDNS(Identif.):317550  
Primer. Persones beneficiàries  
Podran obtindre aquestes ajudes les persones físiques, agrupacions d'interés econòmic i xicotetes i mitjanes empreses de qualsevol estat membre de la Unió Europea, o de l'Espai Econòmic Europeu, en l'àmbit competencial de la Generalitat. Només podran optar a aquestes ajudes els productors independents d'acord amb la denominació de l'article 4.N de la Llei 55/2007, de 28 de desembre, del Cine.  
  
Segon. Objecte  
Convocar la concessió d'ajudes per a la millora de la producció audiovisual en valencià amb l'objecte de donar suport al desenvolupament i la preparació de projectes de llargmetratges de ficció, animació i documentals, destinats a les sales d'exhibició cinematogràfica, ja siga a partir d'una idea original o d'una adaptació.  
S'entén per desenvolupament de projecte, als efectes d'aquesta convocatòria, l'elaboració d'un guió o la nova versió d'un guió preexistent i el conjunt d'operacions que precedeixen el rodatge d'una producció audiovisual.  
Les ajudes es concediran d'acord amb els principis de publicitat, transparència, objectivitat, igualtat i no-discriminació i per mitjà del règim de concurrència competitiva, per a projectes que es desenvolupen entre l'1 de gener i el 31 de desembre de 2016, ambdós inclosos.  
  
Tercer. Bases reguladores  
Ordre 33/2016, de 18 de juliol, de la Conselleria d'Educació, Investigació, Cultura i Esport de la Generalitat, per la qual s'estableixen les bases reguladores per a la concessió de subvencions públiques en règim de concurrència competitiva de les diferents matèries culturals integrades en CulturArts Generalitat (DOCV 7832, 20.07.2016).  
  
Quart. Import  
192.000 ?, inclòs en el capítol IV del pressupost de CulturArts Generalitat.  
Es concedirà un màxim de dotze ajudes de 16.000 ?, de conformitat amb el màxim establit en l'article 9, punt 9.2.1, de l'ordre bases reguladores, per al desenvolupament de projectes de llargmetratges de ficció, animació i documental. D'aquest import, 8.000 - correspondran a l'autor o autors del guió i 8.000 - a l'empresa productora que vulga desenvolupar el projecte.  
  
Cinqué. Termini de presentació de sol·licituds  
El termini de presentació de sol·licituds serà de 15 dies naturals a comptar de l'endemà de la publicació de la present convocatòria en el Diari Oficial de la Comunitat Valenciana.  
  
Sisé. Documentació  
Les sol·licituds s'hauran d'emplenar necessàriament de conformitat amb el model de sol·licitud que s'adjunta com a annex I a aquesta convocatòria, i hauran d'anar acompanyades dels documents o certificacions, originals o fotocòpies, a què es fa referència en cada capítol del model de sol·licitud.  
  
València, 16 de setembre de 2016.- El president de CulturArts Generalitat: Vicent Marzà Ibáñez